**2017. évi Közhasznúsági melléklethez**

**Az üzleti évben végzett főbb tevékenységek és programok bemutatása**

Az alapszabálynak megfelelően biztosítottuk a Matyó Néptáncegyüttes, a Matyó Népi Együttes, Százrózsás Néptáncegyüttes, gyermek néptánc szakkörök, a Borsóka Hímzőkör, a Kézműves Kör, Mérték Kör működésének feltételeit, a Népi Művészetek Háza és a Táncpajta épületek fenntartását. Számos önálló programot valósítottunk meg helyben és országszerte, illetve más szervezetek programjaiban közreműködtünk. Szoros partnerségben működtünk együtt az országos, megyei és helyi szakmai szervezetekkel.

Egyesületünk kezdeményezője, koordinátora és jelölő szervezete volt a Matyó népművészet nemzeti és nemzetközi jegyzékekbe való felvételének (2010. Szellemi Kulturális Örökség nemzeti listája, 2012. UNESCO Reprezentatív listája, 2013. Hungarikumok gyűjteménye) ezért különös gondot fordítunk e kulturális örökség képviselőjeként a megjelenítés minőségére, a népszerűsítésre és a tudatos átörökítésre.

**Közhasznú tevékenység bemutatása, max: 250 karakter!!!!!**

1.**Kézműves Kör működtetése**

1997.CXL tv., 2017. LXVII. tv

Kézműves kör

30 fő

1995-től működő csoportunk tagjai a tárgyi népművészet különböző ágának elismert mesterei. Néhányan a mezőkövesdi Hadas városrészben alkotóházat működtetnek, de valamennyien rendszeres résztvevői országos népművészeti rendezvényeknek, pályázatoknak.

2. **Borsóka Hímzőkör működtetése**

1997.CXL tv., 2017. LXVII. tv

Borsóka Hímzőkör

15 fő

2002-től a szakkör fő célja az eredeti matyó hímzés alapos megismerése, a magyar hímző kultúra elsajátítása, új alkotások készítése, zsűrizéseken való részvétel, nevezés az aktuális hímző pályázatokra, kiállításokon való bemutatkozás.

3. **Matyó népművészet értékeinek bemutatása Mezőkövesden**

1997.CXL tv., 2017. LXVII. tv

Mezőkövesden élő és idelátogató közönség

15.000 fő

Táncosaink és kézműveseink a felkéréseknek eleget véve bemutatkoztak a Matyóföld Rózsái, Zsóry Majális, Matyó Húsvét, Város Napja, Folklórfesztivál, Zsóry Fesztivál, állami ünnepek műsorain, iskolai témanapok, turisztikai szolgáltatók rendezvényein.

4. **Matyó népművészet bemutatása székhelyen kívül**

1997.CXL tv., 2017. LXVII. tv

Országszerte megvalósuló rendezvények közönsége

100.000 fő

Meghívásoknak eleget téve a matyó népművészet bemutatkozott: Szentendrei Pünkösd, Duna Karnevál, Mesterségek Ünnepe, KÖN Debrecen, Táncháztalálkozó, Szeged, Gyöngyös, Tállya, Kisgyőr stb.

5. **Matyóföldi Folklórfesztivál megrendezése**

1997.CXL tv., 2017. LXVII. tv

Mezőkövesden élő és idelátogató közönség

10.000 fő

Matyóföld csoportjai mellett fellépett számos hazai táncegyüttes, zenekar és hagyományőrző (Erin stepptánc, Drumsters dobcsoport, Szabad Szombat, Agyagbanda, Dobroda, Novaji remélők, Mohácsi busók) valamint Mexikó, Bulgária, Szenegál együttese is.

6. **Matyó Néptáncegyüttes működtetése**

1997.CXL tv., 2017. LXVII. tv

Matyó Néptáncegyüttes

28 fő

1947 óta működő csoportunk a leglátványosabb módon közvetíti gazdag folklór hagyományainkat. Műsoraival méltó módon képviseli a magyar kultúrát idehaza és Európa nagy fesztiváljain is. Működési feltételeit 1991 óta egyesületünk biztosítja.

7. **Matyó Népi Együttes működtetése**

1997.CXL tv., 2017. LXVII. tv

Matyó Népi Együttes

15 fő

2007 óta rendszeresen próbálnak a Népi Művészetek Házában, meghívások esetén rendezvények programját színesítik a matyó táncok színpadra vitelével. Tagjai jelentős része az egykori Matyó Néptáncegyüttesből válogatódott ki.

8**. Százrózsás Néptáncegyüttes működtetése**

1997.CXL tv., 2017. LXVII. tv

Százrózsás Néptánc Együttes

30 fő

Vegyes korosztályú folklór együttesünk. A 2015-ben létrejött csoport egyre több érdeklődőt vonz, tagjai mezőkövesdi kezdő vagy újra kezdő táncosok. Repertoárjuk folyamatosan bővül, fellépéseik száma is gyarapszik.

9. **Rehabilitációs foglalkoztatás**

1993. III. tv., 1998. XXVI. tv., 327/2012. (XI. 16.) Korm. Rendelet

Megváltozott munkaképességűek

7 fő

A foglalkoztatás célja, hogy munkatársaink számára esélyt adjunk a munkaerő piacra való visszatéréshez. Székhelyünkön az elmúlt évben takarító, kézi mosó és vasaló munkakörben történt foglalkoztatás napi 6, illetve 4 órában.

10. **Infrastrukturális háttér működtetése**

1997.CXL tv., 2017. LXVII. tv

Egyesületi tagság, érdeklődők és a vásárlók

10.000 fő

A saját tulajdonú Népi Művészetek Házát, önkormányzattól bérelt Táncpajtát és a Matyó Múzeum Népművészeti Boltját működtetjük. Kis közösségek, rendezvények, képzések, ügyvitel lebonyolításához, zsűrizett tárgyak értékesítéséhez adottak a feltételek.

**11. Matyó népművészet értékeinek bemutatása külföldön**

1997.CXL tv., 2017. LXVII. tv

Rendezvények közönsége

100.000 fő

Bad Salzungen júniusban, Kézdivásárhely augusztusban megrendezett fesztiválján szerepeltek táncosaink nagy sikerrel. A Magyar Ház meghívására New Yorkban tartott népművészeti bemutatót egyesületünk hímző elnökségi tagja.

**12. Matyó népművészet értékeinek bemutatása a médiákban**

1997.CXL tv., 2017. LXVII. tv

Matyó Népművészeti Egyesület tagjai

150 fő

E tevékenység egyre nagyobb hangsúlyt kap, mivel mind a kézművesség, mind a folklór területén komoly szakmai eredményt érünk el, melyek kiváltják a média érdeklődését. A helyi médián kívül több országos és külföldi csatorna kérte közreműködésünket.

**13. Szervezeti élet**

2011. évi CLXXV. tv.

Egyesületi tagok

150 fő

Közhasznú szervezetünk törvényes működése a tárgyévben is biztosított volt. Egy közgyűlést, három elnökségi ülést tartottunk. Megújult az egyesület elnöksége és felügyelő bizottsága.

**14. Kulturális közfoglalkoztatás**

1997.CXL tv, 2017. LXVII. tv, 2011. évi CVI. tv.

Munkanélküliek

2 fő

A közfoglalkoztatottak a Nemzeti Művelődési Intézet alkalmazásában egész évben közreműködnek az egyesület adminisztrációs teendőinek ellátásában, a hímző műhely munkájában.

**15. Gyermek néptánc szakkörök**

1997.CXL tv., 2017. LXVII. tv

Gyermek néptáncosok

30 fő

Két különböző korcsoportban két néptánc szakkört működtettünk, lehetőséget teremtve a kisgyermekek számára, hogy megismerjék és megszeressék a magyar folklór értékeit.

**16. Képzések**

2017. LXVII. tv

Munkanélküliek és érdeklődők

40 fő

Októberben négy napos hímzőtáborban fejleszthették tudásukat az ország különböző pontjairól Mezőkövesdre érkezők. Az NMI felkérésére kulturális közfoglalkoztatottak részére szerveztünk kézműves képzést az év végén, mely pozitív visszhangot kapott.

**17. Kapcsolatrendszer működése**

2011. évi CLXXV. tv., 2017. LXVII. tv

Egyesületi tagság

150 fő

Helyi egyesületekkel, intézményekkel, önkormányzattal napi kapcsolatban állunk. Országos szakmai szervezetben aktívan tevékenykedünk: NESZ, CIOFF, Tájházszövetség stb. Az oktatási intézményekkel való partnerség erősítése a közeljövő feladata.

**18. Elismerések megszerzésére irányuló törekvések**

2011. évi CLXXV. tv.

Egyesületi tagság

150 fő

Egyesületünk tevékenysége által népművészetünk jelen van a hazai és nemzetközi örökség listákon. A helyi értéktár bizottság munkájában részt veszünk. Kiváló egyesületi tagjainkat rendszeresen felterjesztjük állami és városi kitüntetésekre, díjakra.

**19. Marketing tevékenység**

2011. évi CLXXV. tv., 2017. LXVII. tv

Egyesületi tagság

150 fő

Saját, rendszeresen frissített honlappal rendelkezünk és közösségi oldalakon is jelen vagyunk. Programjainkat helyi lapokban közzé tesszük, kiadványaink színvonalasak. Évente 10-15 országos, 2-3 külföldi média is közvetít híreket eseményeinkről.

# **20. Pályázati források keresése**

2011. évi CLXXV. tv.

Egyesületi tagság

150 fő

A működés, valamint egy-egy program megvalósításához igyekszünk hazai és uniós forrásokat is elnyerni. Pályázatainkat saját magunk készítjük, melyek a legtöbb esetben támogatást nyernek. Pl. önkormányzat, NKA, MMA, Hung.Biz., NEA.

Törvényi hivatkozások:

# **1997. évi CXL. törvény** **a muzeális intézményekről, a nyilvános könyvtári ellátásról és a közművelődésről**

**2017. évi LXVII. tv a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény és egyes kapcsolódó törvények módosításáról**

# **2012. évi CLII. törvény** **a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény módosításáról**

# **2011. évi CVI. törvény** **a közfoglalkoztatásról és a közfoglalkoztatáshoz kapcsolódó, valamint egyéb törvények módosításáról**

# **327/2012. (XI. 16.) Korm. rendelet** **a megváltozott munkaképességű munkavállalókat foglalkoztató munkáltatók akkreditációjáról, valamint a megváltozott munkaképességű munkavállalók foglalkoztatásához nyújtható költségvetési támogatásokról**

# **1993. évi III. törvény** **a szociális igazgatásról és szociális ellátásokról**

# **2011. évi CLXXV. törvény** **az egyesülési jogról, a közhasznú jogállásról, valamint a civil szervezetek működéséről és támogatásáról**

# **2011. évi CLXXXVII. törvény a Szakképzésről**